voorskool | Lomi
Posts Tagged With: voorskool
Vandag wil ek fokus op dit wat vir voorskool (voor graad 1) beskikbaar. Ek wil vir die ouderdomsgroep egter waarsku dat konkrete leer nog belangriker is as vir ouer kinders. Moenie te veel op werkvelle en by-die-tafel-leer fokus nie. Lees voort →
Categories: Uncategorized, Voorskool, wiskunde	| Sleutelwoorde: aktiwiteitsvelle, getalle, Somme(r) Pret, voorskool, wiskunde	| 2 Kommentaar
Posted on 2013/07/19 by Manewales
Ons het laas jaar begin om soort van in temas te werk. Ek se soort van, want ons lees tussen in sommer ook tonne ander heerlike stories en doen interessante dinge wat ons op afkom. Dikwels kies ek die tema oor iets waarin die 2 op daardie stadium belangstel. Soms vind ek bloot iets interessant in die biblioteek en werk van daar af verder.
Ek moet eerlik wees, ek sou heel verlore gewees het sonder ons biblioteek en die internet. Daar is net soveel idees, boeke en werksvelle beskikbaar dat die probleem gewoonlik eerder is van wat om te doen en wat om te los. Lees voort →
Categories: Kunsvlyt, Tuisonderrig	| Sleutelwoorde: aktiwiteite, boeke, oseaan, voorskool	| 1 Kommentaar
Dit is juis agv hiervan dat dit skielik vir my s'n gemaak het toe ek die ander dag lees hoe 'n opvoedkundige "expert" skryf dat ons uit ons kinders se pad moet kom dat hulle kan leer. Sien die slim manne en vroue het jare terug al studie op studie gedoen (en hulle doen steeds) en gevind dat kinders nie hope stimulasie nodig het nie. Hulle het liefde, aandag en hope tyd vir vryspel nodig. Dis dit. Niks "fancy" of duur nie. Nie super oulik of ingewikkeld nie. 'n Onlangse studie het immers weer gevind dat ouer betrokkenheid 'n groter invloed op kinders se ontwikkeling en prestasie het as sosiale agtergrond, finansies en selfs skool. Ja, hulle het gevind dat die rykes se kinders in die beste skole nie beter vaar as die armes se kinders in die swakste skole nie. Alles het af gehang van hoe betrokke die ouers by hul kinders was. Nogal eintlik fantasties. Lees voort →
Categories: Baba, kleuter, peuter	| Sleutelwoorde: stimulasie, voorskool	| 1 Kommentaar
Kyk ek is so vet agter met die blog dat dit net nie meer snaaks is nie. Dit is nie dat ek niks het wat ek wil laai nie! Die probleem lê juis by die laai. Vet weet, ek het nie geduld vir sukkel met 'n internet konneksie nie. Lyk al vir my hoe groter die "bundle" is wat jy het, hoe swakker is die konneksie. Dis is 'n reuse frustrasie. Iewers in my agterkop probeer ek onthou wat ek alles wou laai. Hopelik vergeet ek nie die helfte nie en kry darem alles een of ander tyd gelaai.
Ek wil onder andere nog ons nuwe avonture op die Little Professor deel. Maar die sal moet wag vir 'n ander post. Nou dat die knaap getalle so goed onder die knie het wil hy met mag en mening begin lees. Hy sal egter bietjie geduld moet hê. Eers sal hy die hele alfabet moet leer (hy ken al heelwat letters, maar nie almal). Een van sy ander passies is motors (ja, hy het tonne goed waarin hy nou belangstel – Dinosourusse, goggas, slakke, …..). Oral waar ons gaan wil hy weet watter kar is dit. Ek het dus besluit om die letter leer en motors te kombineer. Ek het vir hom flits kaarte gemaak van motor fabrikate (wel daar is 'n paar modelle by om uit te help met 'n letter of 2). Ons het sommer ook 'n paar lorries en trekkers by gegooi (hoe dan nou anders). Hy geniet die leer sessies verskriklik baie. Ek het die kaarte hier gelaai, dalk is daar nog seuntjies wat met dit wil speel. Net 'n opmerking, onthou omdat die fabrikate nie Afrikaans is nie, is al die klanke nie foneties korrek nie.
Motor ABC flash cards 2
Categories: Alles in 'n dag, Gratis drukstukke, Tuisonderrig, Voorskool	| Sleutelwoorde: ABC flitskaarte, gratis, lees, voorskool	| 1 Kommentaar